કર્ણાટક વિધાનસભા ચૂંટણીના પરિણામો આવ્યા પછી એક ન્યૂઝ ચેનલે મોડી રાત્રે એવું જાહેર કરેલ કે વજુભાઈ વાળાએ ભાજપને સરકાર રચવા આમંત્રણ આપ્યું પરંતુ હજુ સુધી કોઈ સત્તાવાર જાહેરાત થઈ નથી. આ બધા વચ્ચે દેશ આખાની નજર કર્ણાટકના રાજ્યપાલ વજુભાઈ વાળા પર ટકેલી છે કે શું નિર્ણય લે છે. લોકોમાં એ વાતને લઈને ભારે ઉત્સુકતા છે કે વજુભાઈ વાળા પહેલા ક્યા પક્ષને આમંત્રિત કરે છે. રાજ્યપાલ પાસે હાલ બે વિકલ્પ છે, પહેલો કે તે સૌથી મોટી પાર્ટી ભાજપને આમંત્રણ આપે અને બહુમતિ સાબિત કરવા કે છે કે પછી કોંગ્રેસ-જેડીએસના ગઠબંધનને સરકાર રચવાનું કહેશે, જે બહુમતનો જાદુઈ આંક પોતાની પાસે હોવાનો દાવો કરી રહ્યું છે. બંધારણ નિષ્ણાત સુભાષ કશ્યપનું કહેવું છે કે એ બાબત સંપૂર્ણ રીતે રાજ્યપાલ પર નિર્ભર કરે છે કે, તે સરકાર બનાવવા માટે પહેલા કોને આમંત્રિત કરે છે સૌથો મોટી પાર્ટીને કે પછી ગઠબંધન જે પૂર્ણ બહુમત હોવાનો દાવો કરી રહ્યું છે.